**Zásahový tím pre medveďa hnedého**

V súčasnosti je problematika škôd spôsobených medveďom hnedým na hospodárskych zvieratách, včelstvách, poľnohospodárskych plodinách, ovocných, lesných drevinách a majetku pomerne citlivo vnímaná zo strany odbornej, ale hlavne laickej verejnosti.

Najviac však na Slovensku rezonuje otázka stále sa zvyšujúcich nebezpečných stretov človeka a medveďa. Ide hlavne o strety obyvateľov horských a podhorských oblastí s medveďmi, ktorí si snažia zabezpečiť ľahko dostupnú potravu vo forme komunálneho odpadu, potravín používaných pri prikrmovaní a odvádzacom vnadení raticovej prežúvavej a diviačej zveri zo strany užívateľov poľovníckych revírov. Zároveň je to aj zabezpečovanie potravy vo forme atraktívnych poľnohospodárskych plodín.

Z uvedených dôvodov vznikla na Slovensku potreba a spoločenská objednávka riešiť tieto problematické situácie vyplývajúce z koexistencie človeka a medveďa. Nakoľko je medveď hnedý (Ursus arctos) v zmysle zákona č. 543/2002 Z. z. o ochrane prírody a krajiny v znení neskorších predpisov celoročne chránený živočích, problematiku rieši Ministerstvo životného prostredia Slovenskej republiky prostredníctvom jej odbornej organizácie a to Štátnej ochrany prírody Slovenskej republiky formou zriadenia **“zásahového tímu pre medveďa hnedého na Slovensku”.**

Zásahový tím pre medveďa hnedého na Slovensku vznikol vydaním Metodického pokynu generálneho riaditeľa sekcie ochrany prírody a tvorby krajiny Ministerstva životného prostredia Slovenskej republiky k zriadeniu, organizácii a práci zásahového tímu a jeho regionálnych skupín pre medveďa hnedého (ďalej len „metodický pokyn“) pod číslom 4970/2014-2.3 zo dňa 27. augusta 2014.

Tento tím bolo nevyhnuté zriadiť z potreby operatívneho riešenia eliminácie škôd spôsobených medveďom hnedým, resp. z potreby operatívneho riešenia eliminácie nebezpečných stretov medveďa hnedého a človeka.

**Činnosť zásahového tímu pozostáva z nasledovných aktivít:**

* aktuálny monitoring situácie ihneď po nahlásení pohybu medveďa hnedého v blízkosti alebo priamo v intravilánoch obcí,
* operatívne posúdenie stupňa synantropizácie u medveďa spôsobujúceho opakované škody a nebezpečné strety,
* operatívne posúdenie eliminácie takého medveďa z populácie odchytom, resp. usmrtením,
* realizácia odchytu, resp. usmrtenia takého jedinca medveďa hnedého.

 **Zásahový tím je rozdelený na dve základné skupiny a to:**

1. **Národná skupina**ktorá navrhuje odporúčania na zefektívnenie činnosti zásahových tímov na základe zhodnotenia doterajšej činnosti zásahových tímov. Vydáva metodické pokyny riadenia zásahu a spolupráce dotknutých orgánov a organizácií. V rámci národnej skupiny prebiehajú pravidelné stretnutia na ktorých sa zúčastňujú zástupcovia nasledovných orgánov a organizácií: Ministerstvo životného prostredia SR, Ministerstvo pôdohospodárstva a rozvoja vidieka SR, Štátna ochrana prírody SR (ďalej len „ŠOP SR“), Národné lesnícke centrum, Združenie miest a obcí Slovenska, Asociácia horských sídel Slovenska, Krajská veterinárna a potravinová správa, Komora veterinárnych lekárov Slovenska, Úrad kriminálnej polície prezídia policajného zboru.
2. **Zásahový tím**, ktorý je zvolaný priamo počas operatívneho riešenia vzniknutej situácie. Tento tím nemá stabilných členov a jeho zloženie vždy závisí od konkrétnej situácie a lokality kde je potrebné zásah vykonať. Zásahový tím je zložený z nasledovných zástupcov: vedúci zásahového tím (vždy je to zamestnanec ŠOP SR), ostatní členovia (užívateľ príslušného poľovníckeho združenia, veterinárny lekár) a podľa potreby a v závislosti od okolností a zložitosti situácia aj polícia SR, resp. mestská alebo obecná polícia.

**Ako postupovať**

Postup zvolania a práce zásahového tímu je nasledovný. Pri nahlásení výskytu jedinca medveďa hnedého, ktorý vykazuje známky neprirodzeného správania sa, je zranený alebo sa pohybuje priamo v blízkosti ľudských obydlí (obce, mestá, turistické, športové a liečebné zariadenia ap.) môžu nastať rôzne situácie:

1. **Vzniká krajná núdza (§ 24 300/2005 Z. z. trestného zákona)**
V takomto prípade je ktokoľvek zo zúčastnených subjektov (Polícia SR, užívateľ poľovného revíru, veterinárny lekár, ŠOP SR) oprávnený konať v zmysle § 24 trestného zákona č. 300/2005 Z. z. v znení neskorších predpisov) a problematického jedinca eliminovať (uspať pomocou narkotizačnej látky, odchytiť) alebo priamo usmrtiť.
2. **Zatiaľ nevznikla krajná núdza**– postup je nasledovný
* je potrebné okamžite kontaktovať osoby zásahového tímu ŠOP SR, pričom prvotný kontakt je::**+421/911 011 383, zasahovytim@sopsr.sk,**
* ostatné telefonické kontakty sú uvedené na konci textu,
* v prípade, že nie je možné kontaktovať niektorú z  kontaktných osôb je potrebné situáciu nahlásiť na **Policajný zbor SR (+421/961 055 255, +421/961 055 256, uos@minv.sk),** v takomto prípade polícia SR kontaktuje vedúceho zásahového tímu, resp. iné kontaktné osoby ŠOP SR,
* ŠOP SR požiada políciu o zabezpečenie informovania zástupcov miestnej samosprávy,
* v prípade, že oznámenie podá miestna samospráva, ŠOP SR kontaktuje priamo políciu,
* po dohode polície s vedúcim zásahového tímu, kontaktuje polícia najbližšieho užívateľa poľovného revíru,
* **vedúci zásahového tímu** je zamestnanec ŠOP SR, ktorý je nahlásený ako kontaktná osoba,
* polícia postupuje vždy v zmysle usmernenia vydaného Prezídiom policajného zboru,
* polícia v súčinnosti s užívateľom poľovného revíru vykoná miestne zisťovanie o ktorom následne informujú vedúceho zásahového tímu,
* v prípade, že ide o krajnú núdzu (vyhodnotenie situácie zúčastnenými – polícia a zástupca užívateľa poľovného revíru), postupujú podľa bodu A a vykonajú potrebné opatrenia,
* vedúci zásahového tímu okamžite po príchode na lokalitu posúdi danú situáciu a rozhodne o prizvaní ďalších subjektov podľa potreby (veterinárny lekár, hasičský zbor, mestská polícia, zástupca miestnej samosprávy ap.),
* v prípade, že vedúci zásahového tímu posúdi, že nie je potrebná priama osobná účasť veterinárneho lekára, prebehne dohoda s veterinárom o usmrtení, resp. odchyte telefonicky,
* zásahový tím vykoná monitoring (vypočutie obyvateľov, vyhodnotenie anamnézy, priame pozorovanie), po realizácii ktorého zabezpečí realizáciu imobilizácie, resp. usmrtenia,
* po imobilizácii, resp. usmrtení problematického jedinca vedúci zásahového tímu spíše protokol o imobilizácii, resp. usmrtení jedinca, ktorého správnosť overia všetci zúčastnení svojím podpisom,
* protokol bude slúžiť pre potreby všetkých zainteresovaných (polícia – hlásenie, poľovnícky subjekt – privlastnenie jedinca, ŠOP SR – pre potreby založenia do spisu),
* počas imobilizácie, resp. usmrtenia zástupcovia ŠOP SR odoberú potrebné vzorky a vypracujú hlásenku o imobilizácii, resp. usmrtení jedinca.

Povinnosti užívateľov poľovných revírov pri zásahu tímu na nepoľovnej ploche sú v podstate rovnaké ako na ploche poľovnej. Tu je dôležité, že na nepoľovnej ploche musí najprv okresný úrad, odbor pozemkový poveriť **vlastníka**pozemku v zmysle zákona o poľovníctve. Toto poverenie v tomto zmysle znamená povinnosť okresného úradu pre vydanie rozhodnutia pre vlastníka pozemku na mimoriadny lov na nepoľovnej ploche.

|  |
| --- |
|  |
| **Pracovisko ŠOP**  |  **Riaditeľ/kontakt** | **Kontaktná osoba/kontakt** | **Poznámka** |
| **ŠOP SR Banská Bystrica** |  |  Vladimír Antal **0911 011 383** | Vedúci zásahového tímu |
| **NP Malá Fatra** |  Michal Kalaš **0903 298 130** | Martin Hatala**0903 298 135** |  |
| **NP Nízke Tatry** |  Ľuboš Čillag **0903 298 160** |  Stanislav Ondruš **0911 390 120** | Okresy: **BB, RK, BR** |
| Ing. Ján Kicko **0911 390 130** | Okresy: **LM, PP** |
| **PIENAP** |  Vladimír Kĺč **0903 298 185** |  Katarína Kisková **0903 298 186** |  |
| **NP Slovenský raj** |  Tomáš Dražil **0903 298 217** | František Bartko **0903 298 213** |  |
|  Jozef Kormančík **0903 298 216** |
| **TANAP** |  Pavol Majko **0903 298 250** |  Viera Kacerová **0911 390 260** |  |
| Ing. Pavol Lenko **0903 298 264** |
| **NP Poloniny** |  Miroslav Buraľ **0903 298 190** | Štefan Pčola, **0911 390 186** |  |
| **NP Muránska planina** | Jana Šmídtová **0903 298 156** |  Jerguš Tesák **0903 298 408** |  |
| Peter Bryndza **0903 298 154** |
| Pavol Balko **0903 298 153** |
| **NP Slovenský kras** | Ján Kilík **0903 298 230** |  Milan Olekšák **0911 390 238** |  |
| **NP Veľká Fatra** |  Peter Vantara**0903 298 201** |  Mária Apfelová **0911 062 360** | Okresy:**TP, BB** |
|  Juraj Žiak **0911 390 145** | Okres:**MT** |
| Miroslav Gejdoš **0903 298 115** | Okres:**RK** |
| **CHKO Strážovské vrchy** |  Karol Pepich **0903 298 320** | Beňadik Machciník **0903 298 127** |  |
| **CHKO Poľana** |  Vladimíra Fabriciusová **0903 298 301** |  Ivan Valach **0911 390 198** |  |
|  Vladimír Hrúz **0911 390 197** |
| Ján Bariak **0903 298 302** |
| **CHKO Cerová vrchovina** |  Katarína Gaálová **0903 298 145** | Vladimír Karola **0903 298 146** |  |
|  Csaba Balázs **0911 390 224** |
| **CHKO Vihorlat** |  Ladislav Rovňák **0903 298 316** | Zuzana Argalášová **0911 390 192**  |  |
| **CHKO Horná Orava** | Dušan Karaska **0911 390 256** | Šimon Kertys **0903 298 409** |  |
| **CHKO Ponitrie** | Radimír Siklienka **0903 298 310** | Vladimír Slobodník **0911 390 159** |  |
| **CHKO Kysuce** | Ján Korňan **0903 298 285** | Ivan Pavlišin **0903 298 288** |  |
| **CHKO Štiavnické vrchy** | Dušan Trcka **0903 298 326** | Dušan Farbiak **0911 390 227** |  |
| **CHKO Východné Karpaty** |  Juraj Platko **0911 390 193** | Martin Šepeľa **0903 298 309** |  |
| **RCOPK v  Prešove** | Beáta Forintová **0903 298 340** |  Roman Trojčák **0911 390 164** |  |

Zdroj údajov: ŠOP SR